****

**Invitasjon til vintertur på speiderhytta Borgen på Norhue 11-12. april**

Vi inviterer herved småspeidere i 4.klasse, speidere i troppen og rovere med på vintertur til speiderhytta Borgen på Norhue fra lørdag 11. til søndag 12.april.

Borgen er speiderhytta til Mjølner og er en ærverdig gammel bygning som i sin tid ble bygget av Helge Væringsaasen på Elverum. Dette som rekreasjonssted for hans syke datter. I 1919 ble Borgen gitt til speidergruppa Mjølner som testamentarisk gave. Borgen ligger på fjelltoppen Norhue (767 moh) øst på Hedmarksvidda.

Det blir aktiviteter og program både ute og inne, vi håper de speidere som blir med tar utfordringen med å overnatte ute, nå i Friluftslivets År ☺.

**En spesiell invitasjon til foreldre gis også, om å bli med oss på turen. Overnatting kan også foregå innomhus dersom det er mest ønskelig. Sovepose til innebruk er da OK.**

Ta med:

- Varme klær/vindtett jakke/ull under/votter/ lue/ putevar/ekstra sett tørre ullsokker

- Godt liggeunderlag (ev.to og sovepose med komfort temp ned til – 10 grader)

- Godt fottøy/toalettsaker/bestikk/kopp/tallerken/hodelykt/kniv

- Pakk i sekk

Pris kr. 100,- (Dekker mat og leie av Borgen).

Avreise fra Jølstad kl.10:00 lørdag. Det er ca.1,5 times kjøring til Borgen.

Vi er tilbake på Jølstad ca. kl.16:30 ,søndag

Påmelding til Øystein – oystein.gonsholt@toyota.no – innen onsdag 8.april kl.22:00

Vi er avhengige av at foreldre kjører og henter denne gangen, skriv derfor om man kan kjøre eller hente i påmeldingen.

MSPH

Hanne Mette & Øystein